CELEX: 32006R0566
Language: hu
Date: 2006-04-06 00:00:00
Title: A Bizottság 566/2006/EK rendelete ( 2006. április 6. ) a közösségi banánimport-szabályozás keretébe tartozó, a közös vámtarifa szerinti vámtétel alkalmazásával szabad forgalomba bocsátott banánra vonatkozó engedélyekről szóló 2014/2005/EK rendelet módosításától és az említett rendelettől való eltérésről, valamint a  08030019  KN-kód alá tartozó, AKCS-országokból származó banán behozatalára vonatkozó vámkontingensnek a  2006. március 1-jétől december 31-ig  terjedő időszakra történő megnyitásáról és kezeléséről szóló 219/2006/EK rendelet módosításáról

7.4.2006   
            
            
               HU
            
            
               Az Európai Unió Hivatalos Lapja
            
            
               L 99/6
            
         
      A BIZOTTSÁG 566/2006/EK RENDELETE
   
   (2006. április 6.)
   a közösségi banánimport-szabályozás keretébe tartozó, a közös vámtarifa szerinti vámtétel alkalmazásával szabad forgalomba bocsátott banánra vonatkozó engedélyekről szóló 2014/2005/EK rendelet módosításától és az említett rendelettől való eltérésről, valamint a 0803 00 19 KN-kód alá tartozó, AKCS-országokból származó banán behozatalára vonatkozó vámkontingensnek a 2006. március 1-jétőldecember 31-ig terjedő időszakra történő megnyitásáról és kezeléséről szóló 219/2006/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a banánra vonatkozó vámtarifákról szóló, 2005. november 29-i 1964/2005/EK tanácsi rendeletre (1) és különösen annak 2. cikkére,
   mivel:
   
               (1)
            
            
               A Közösségbe irányuló banánbehozatal megfelelő figyelemmel kísérése érdekében a 2014/2005/EK bizottsági rendelet (2) 1. cikke (1) bekezdése előírja, hogy a banánnak az 1964/2005/EK rendeletben meghatározott közös vámtarifa szerinti vámtétel alkalmazásával való szabad forgalomba bocsátásának feltétele a behozatali engedély bemutatása. Az említett rendelet 1. cikkének (5) bekezdése e behozatali engedélyek érvényességi idejét három hónapban szabja meg.
            
         
               (2)
            
            
               Annak érdekében, hogy a Közösségben szabad forgalomba bocsátott mennyiségekre vonatkozó információ gyorsabban álljon rendelkezésre, az engedélyek érvényességi idejét le kell rövidíteni. Annak érdekében, hogy az információk a naptári évre vonatkozzanak, az engedélyek érvényességi idejét ezen kívül december 31-re kell korlátozni.
            
         
               (3)
            
            
               Ugyanezen okokból és a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet (3) 35. cikke (4) bekezdésétől eltérve, indokolt csökkenteni azt a határidőt, amelyen belül a piaci szereplők kötelesek bemutatni az engedélyek felhasználásának bizonyítékát az illetékes hatóságnak.
            
         
               (4)
            
            
               Annak érdekében, hogy az 1964/2005/EK rendelet által meghatározott rendszer bevezetésének teljes időszakára vonatkozó adatok rendelkezésre álljanak, a engedélyek felhasználásának bizonyítékára vonatkozó bemutatási határidő csökkentésére vonatkozó rendelkezést a 2006. január 1-től, azaz a 2014/2005/EK rendelet hatályba lépését követően érvényes engedélyekre is ki kell terjeszteni.
            
         
               (5)
            
            
               A Közösségben szabad forgalomba bocsátott banán származásának jelölése különösen fontos információ az 1964/2005/EK rendelet által létrehozott rendszer keretében végzett behozatal nyomon követése szempontjából. Ennek az információnak rendelkezésre bocsátásához indokolt rendelkezni arról, hogy a banán behozatalára vonatkozó engedélyeket egy meghatározott származási helyre állítsák ki. Ennek érdekében helyénvaló megkülönböztetést tenni az AKCS országokból származó, és az egyéb harmadik országokból származó banán között.
            
         
               (6)
            
            
               A piac megfelelő figyelemmel kísérésének biztosítása érdekében indokolt ezen kívül meghatározni az árakra és mennyiségekre vonatkozó információkat is, amelyeket a tagállamoknak meg kell küldeniük a Bizottságnak.
            
         
               (7)
            
            
               A piaci szereplők által tett hamis bejelentések feltárása vagy megelőzése érdekében indokolt, hogy a tagállamok közöljék a Bizottsággal a 219/2006/EK bizottsági rendelettel (4), valamint az AKCS-országokból származó banánnak a banánra alkalmazandó vámtételekről szóló 1964/2005/EK tanácsi rendelettel megnyitott vámkontingens keretében, 2006 januárjában és februárjában való behozataláról szóló, 2005. december 9-i 2015/2005/EK bizottsági rendelettel (5) összhangban tevékenykedő piaci szereplők jegyzékét.
            
         
               (8)
            
            
               A 219/2006/EK rendelet hatályon kívül helyezte a 896/2001/EK bizottsági rendeletet (6), előírva ugyanakkor, hogy annak 21., 26. és 27. cikkét, valamint mellékletét továbbra is alkalmazni kell a 219/2006/EK alapján végzett behozatalra. A jogi egyértelműség és a jogbiztonság érdekében ezeknek a rendelkezéseknek tartalmát bele kell foglalni a 219/2006/EK rendelet szövegébe.
            
         
               (9)
            
            
               A 2014/2005/EK és az 219/2006/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Banánpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2014/2005/EK rendelet a következőképpen módosul:
   
               1.
            
            
               Az 1. cikk a következőképpen módosul:
               
                           a)
                        
                        
                           a (3) bekezdés a következő albekezdéssel egészül ki:
                           „Az engedélykérelem 8. rovatában »AKCS« vagy »nem AKCS« megjelöléssel fel kell tüntetni a származási országcsoportot, és az »igen« szót X-szel meg kell jelölni.”
                        
                     
                           b)
                        
                        
                           a (4) bekezdés a következő albekezdéssel egészül ki:
                           „Az engedély 8. rovatában »AKCS« vagy »nem AKCS« megjelöléssel fel kell tüntetni a származási országcsoportot, és az »igen« szót X-szel meg kell jelölni.”
                        
                     
                           c)
                        
                        
                           az (5) bekezdés helyébe a következő szöveg lép:
                           „(5)   Az engedély az 1291/2000/EK rendelet 23. cikkének (1) bekezdése értelmében kibocsátása napjától érvényes és érvényessége a kibocsátásának hónapját követő hónap végéig tart. A kibocsátás évének december 31. után azonban minden engedély érvényessége lejár.
                           A behozatali engedélyek csak a jelölt országcsoportból származó behozatalra érvényesek.”
                        
                     
                           d)
                        
                        
                           A bekezdés a következő bekezdéssel egészül ki:
                           „(6)   Az 1291/2000/EK rendelet 35. cikke (4) bekezdése a) pontja első francia bekezdésétől eltérve a behozatali engedély felhasználásának ugyanezen rendelet 33. cikke (1) bekezdésének a) pontjában említett bizonyítékát a behozatali engedély érvényességi ideje lejártának napjától számított harminc napon belül be kell mutatni, kivéve ha ez vis major miatt nem lehetséges.”
                        
                     
         
               2.
            
            
               A 2. cikk helyébe a következő szöveg lép:
               „2. cikk
               (1)   A tagállamok megküldik a Bizottságnak a következőket:
               
                           a)
                        
                        
                           minden hét szerdai napján, a sárga banánnak a 3223/94/EK bizottsági rendelet (7) 3. cikkében megjelölt reprezentatív piacokon az előző héten feljegyzett nagykereskedelmi árait származási országokra, illetve országcsoportokra lebontva;
                        
                     
                           b)
                        
                        
                           legkésőbb minden hónap 15-éig azokat a mennyiségeket, amelyekre az előző hónapban behozatali engedélyeket bocsátottak ki;
                        
                     
                           c)
                        
                        
                           legkésőbb minden hónap 15-éig a felhasznált és az előző hónapban a kibocsátó ügynökségeknek visszaküldött engedélyekben megjelölt mennyiségeket, származási hely szerint lebontva;
                        
                     
                           d)
                        
                        
                           a Bizottság írásos felkérésére a termelésre és forgalomba hozatalra vonatkozó becsléseket.
                        
                     (2)   Az (1) bekezdésben említett információt a Bizottság által megjelölt elektronikus rendszeren keresztül kell megküldeni.
            
         2. cikk
   A 219/2006/EK rendelet a következőképpen módosul:
   
               1.
            
            
               A 4. cikk (3) bekezdése második albekezdése helyébe a következő szöveg lép:
               „A tagállamok illetékes hatóságainak jegyzéke a mellékletben található. E jegyzéket a Bizottság módosítja az érintett tagállamok kérésére.”
            
         
               2.
            
            
               A 6. cikk a következőképpen módosul:
               
                           a)
                        
                        
                           a (2) bekezdés helyébe a következő szöveg lép:
                           „(2)   A tagállamok megküldik a Bizottságnak a következőket:
                           
                                       a)
                                    
                                    
                                       2006 áprilisától 2007 januárjáig bezárólag, legkésőbb minden hónap 15. napjáig, az előző hónap során az 5. cikk (3) bekezdésének megfelelően kibocsátott engedélyek alapján szabad forgalomba bocsátott banánmennyiségeket;
                                    
                                 
                                       b)
                                    
                                    
                                       a lehető legrövidebb határidőn belül, és legkésőbb 2006. június 30-án és 2006 januárjában és februárjában a 2015/2005/EK rendelet 6. cikke (3) bekezdésének megfelelően kibocsátott engedélyek alapján szabad forgalomba bocsátott banánmennyiségeket.
                                    
                                 Az (1) bekezdésben említett információt a Bizottság által megjelölt elektronikus rendszeren keresztül kell megküldeni.”
                        
                     
                           b)
                        
                        
                           A cikk a következő bekezdéssel egészül ki:
                           „(3)   A tagállamok legkésőbb 2006. április 28-án megküldik a Bizottságnak az e rendelet és a 2015/2005/EK rendelet alapján működő piaci szereplők jegyzékét.
                           A Bizottság e jegyzékeket közölheti a többi tagállammal.”
                        
                     
         
               3.
            
            
               A 6. cikk a következő 6a. cikkel egészül ki:
               „6a. cikk
               A szabad forgalomba bocsátásra vonatkozó formalitások
               (1)   A vámhivatalok, amelyekhez a banán szabad forgalomba bocsátása érdekében a behozatali nyilatkozatokat benyújtják:
               
                           a)
                        
                        
                           a szabad forgalomba bocsátási nyilatkozatok elfogadása alkalmával záradékolt minden engedély és engedélykivonat egy másolatát megőrzik, és
                        
                     
                           b)
                        
                        
                           minden második hét végén minden záradékolt engedély és engedélykivonat második másolatát eljuttatják tagállamuk a mellékletben szereplő hatóságához.
                        
                     (2)   Az (1) bekezdés b) pontjában említett hatóságok a megkapott engedélyek és kivonatok másolatát minden második hét végén eljuttatják a tagállamok azon illetékes hatóságaihoz, amelyek e dokumentumokat kibocsátották.
               (3)   Ha kétség merül fel egy engedély, kivonat, vagy az azon szereplő bejegyzések vagy láttamozások valódiságát illetően, illetve a szabad forgalomba bocsátási eljárásokat végrehajtó piaci résztvevők azonosságát vagy azokét illetően, akik nevében ezeket az eljárásokat végrehajtják, valamint szabálytalanság gyanúja esetén, a vámhivatalok, amelyeknek ezeket az okmányokat bemutatták, haladéktalanul értesítik tagállamuk illetékes hatóságát. Ez utóbbiak alapos vizsgálat elvégzése érdekében azonnal továbbítja az információt a tagországokban az okmányokat kibocsátó illetékes hatóságoknak, valamint a Bizottságnak.
               (4)   Az (1), (2) és (3) bekezdésnek megfelelően kapott közlések alapján a mellékletben feltüntetett illetékes tagállami hatóságok végrehajtják a szükséges kiegészítő vizsgálatokat a vámkontingens hatékony kezelésének és különösen az e rendszer keretében behozott mennyiségek ellenőrzésének biztosítása érdekében, többek között a kibocsátott és a felhasznált engedélyek és kivonatok pontos összehasonlítása útján. Ennek érdekében ellenőrzik többek között a felhasznált okmányok valódiságát és megfelelőségét, valamint azok felhasználását a piaci szereplők által.”
            
         
               4.
            
            
               A 8. cikk második mondatát el kell hagyni.
            
         
               5.
            
            
               A rendelet az e rendelet mellékletében szereplő szövegnek megfelelő melléklettel egészül ki.
            
         3. cikk
   Az e rendelettel módosított 2014/2005/EK rendelet 2. cikke (1) bekezdésének c) pontjától eltérve, a 2006. január és február folyamán felhasznált és a kibocsátó ügynökségeknek visszaküldött engedélyekhez kapcsolódó mennyiségekre vonatkozó információkat e rendelet hatálybalépésétől számított hét napon belül kell megküldeni a Bizottságnak.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Az 1. cikk 1. pont d) alpontja a 2006. január 1. óta érvényes engedélyekre alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. április 6-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 316., 2005.12.2., 1. o.
   
      (2)  HL L 324., 2005.12.10., 3. o.
   
      (3)  HL L 152., 2000.6.24., 1. o. A legutóbb a 410/2006/EK bizottsági rendelettel (HL L 71., 2006.3.10., 7. o.) módosított rendelet.
   
      (4)  HL L 38., 2006.2.9., 22. o.
   
      (5)  HL L 324., 2005.12.10., 5. o.
   
      (6)  HL L 126., 2001.5.8., 6. o.
   
      (7)  HL L 337., 1994.12.24., 66. o.”
   
      MELLÉKLET
      
         
            „MELLÉKLET
            A tagállamok illetékes hatóságai:
            
                         
                     
                     
                        
                           Belgium
                        
                        
                                    Bureau d'intervention et de restitution belge/Belgisch Interventie- en Restitutiebureau
                                 
                              
                                    Rue de Trèves 82/Trierstraat 82
                                 
                              
                                    B-1040 Bruxelles/Brussel
                                 
                              
                  
                         
                     
                     
                        
                           Cseh Köztársaság
                        
                        
                                    Státní zemědělský intervenční fond
                                 
                              
                                    Ve Smečkách 33
                                 
                              
                                    CZ-110 00 Praha 1
                                 
                              
                  
                         
                     
                     
                        
                           Dánia
                        
                        
                                    Ministeriet for Fødevarer, Landbrug og Fiskeri
                                 
                              
                                    Direktoratet for FødevareErhverv; Eksportstøttekontoret
                                 
                              
                                    Nyropsgade 30
                                 
                              
                                    DK-1780 København V
                                 
                              
                  
                         
                     
                     
                        
                           Németország
                        
                        
                                    Bundesanstalt für Landwirtschaft und Ernährung
                                 
                              
                                    Referat 322
                                 
                              
                                    Deichmanns Aue 29
                                 
                              
                                    D-53179 Bonn
                                 
                              
                  
                         
                     
                     
                        
                           Észtország
                        
                        
                                    Põllumajanduse Registrite ja Informatsiooni Amet
                                 
                              
                                    Toetuste osakond, kaubandustoetuste büroo
                                 
                              
                                    Narva mnt 3
                                 
                              
                                    EE-51009 Tartu
                                 
                              
                  
                         
                     
                     
                        
                           Görögország
                        
                        
                                    OΡEΚEΡE (ex-GEDIDAGEP)
                                 
                              
                                    Directorate Fruits and Vegetables, Wine and Industrial Products
                                 
                              
                                    241, Acharnon Street
                                 
                              
                                    GR-104 46 Athens
                                 
                              
                                    ΟΠΕΚΕΠΕ Διεύθυνση Οπωροκηπευτικών, Αμπελοοινικών και Βιομηχανικών Προϊόντων
                                 
                              
                                    Αχαρνών 241
                                 
                              
                                    Τ.Κ. 104 46 Αθήνα
                                 
                              
                  
                         
                     
                     
                        
                           Spanyolország
                        
                        
                                    Ministerio de Industria, Turismo y Comercio
                                 
                              
                                    Secretaría General de Comercio Exterior
                                 
                              
                                    Paseo de la Castellana, 162
                                 
                              
                                    E-28046 Madrid
                                 
                              
                  
                         
                     
                     
                        
                           Franciaország
                        
                        
                                    Office de développement de l'économie agricole des départements d'outre-mer (ODEADOM)
                                 
                              
                                    46-48, rue de Lagny
                                 
                              
                                    F-93104 Montreuil Cedex
                                 
                              
                  
                         
                     
                     
                        
                           Írország
                        
                        
                                    Department of Agriculture & Food
                                 
                              
                                    Crops Policy & State Bodies Division
                                 
                              
                                    Agriculture House (3W)
                                 
                              
                                    Kildare Street
                                 
                              
                                    Dublin 2
                                 
                              
                                    Ireland
                                 
                              
                  
                         
                     
                     
                        
                           Olaszország
                        
                        
                                    Ministero delle Attività produttive
                                 
                              
                                    Direzione generale per la Politica commerciale — Div. II
                                 
                              
                                    Viale Boston, 25
                                 
                              
                                    I-00144 Roma
                                 
                              
                  
                         
                     
                     
                        
                           Ciprus
                        
                        
                                    Υπουργείο Εμπορίου, Βιομηχανίας και Τουρισμού
                                 
                              
                                    Μονάδα Αδειών Εισαγωγών — Εξαγωγών
                                 
                              
                                    CY 1421 Κύπρος
                                 
                              
                                    Ministry of Commerce, Industry and Tourism
                                 
                              
                                    Import & Export Licensing Unit
                                 
                              
                                    CY 1421 Cyprus
                                 
                              
                  
                         
                     
                     
                        
                           Lettország
                        
                        
                                    Zemkopības ministrijas
                                 
                              
                                    Lauku atbalsta dienests
                                 
                              
                                    Tirdzniecības mehānismu departaments
                                 
                              
                                    Licenču daļa
                                 
                              
                                    Republikas laukums 2
                                 
                              
                                    Rīga, LV-1981
                                 
                              
                  
                         
                     
                     
                        
                           Litvánia
                        
                        
                                    Nacionalinė mokėjimo agentūra
                                 
                              
                                    Užsienio prekybos departamentas
                                 
                              
                                    Blindžių g. 17
                                 
                              
                                    LT-08111 Vilnius
                                 
                              
                  
                         
                     
                     
                        
                           Luxemburg
                        
                        
                                    Ministère de l'agriculture
                                 
                              
                                    Administration des services techniques de l'agriculture
                                 
                              
                                    Service de l'horticulture
                                 
                              
                                    16, route d'Esch
                                 
                              
                                    Boîte postale 1904
                                 
                              
                                    L-1014 Luxembourg
                                 
                              
                  
                         
                     
                     
                        
                           Magyarország
                        
                        
                                    Magyar Kereskedelmi Engedélyezési Hivatal
                                 
                              
                                    Margit krt. 85.
                                 
                              
                                    H-1024 Budapest
                                 
                              
                  
                         
                     
                     
                        
                           Málta
                        
                        
                                    Ministeru ghall-Affarijiet Rurali u l-Ambjent
                                 
                              
                                    Divizjoni tas-Servizzi Agrikoli u Zvilupp Rurali
                                 
                              
                                    Agenzija tal-Pagamenti
                                 
                              
                                    Trade Mechanisims
                                 
                              
                                    Centru Nazzjonali tas Servizzi Agrikoli u Zvilupp Rurali Ghammieri Marsa CMR 02 Malta
                                 
                              
                  
                         
                     
                     
                        
                           Hollandia
                        
                        
                                    Productschap Tuinbouw
                                 
                              
                                    Louis Pasteurlaan 6
                                 
                              
                                    Postbus 280
                                 
                              
                                    2700 AG Zoetermeer
                                 
                              
                                    Nederland
                                 
                              
                  
                         
                     
                     
                        
                           Ausztria
                        
                        
                                    Agrarmarkt Austria
                                 
                              
                                    Dresdner Straße 70
                                 
                              
                                    A-1200 Wien
                                 
                              
                  
                         
                     
                     
                        
                           Lengyelország
                        
                        
                                    Agencja Rynku Rolnego
                                 
                              
                                    Biuro Administrowania Obrotem Towarowym z Zagranicą
                                 
                              
                                    ul. Nowy Świat 6/12
                                 
                              
                                    PL-00-400 Warszawa
                                 
                              
                                    Polska
                                 
                              
                  
                         
                     
                     
                        
                           Portugália
                        
                        
                                    Ministério das Finanças
                                 
                              
                                    Direcção-Geral das Alfândegas e dos Impostos Especiais sobre o Consumo
                                 
                              
                                    Direcção de Serviços de Licenciamento
                                 
                              
                                    Rua do Terreiro do Trigo — Edifício da Alfândega
                                 
                              
                                    P-1149-060 Lisboa
                                 
                              
                  
                         
                     
                     
                        
                           Szlovénia
                        
                        
                                    Agencija RS za kmetijske trge in razvoj podeželja
                                 
                              
                                    Oddelek za zunanjo trgovino
                                 
                              
                                    Dunajska cesta 160
                                 
                              
                                    SI-1000 Ljubljana
                                 
                              
                  
                         
                     
                     
                        
                           Szlovákia
                        
                        
                                    Pôdohospodárska platobná agentúra
                                 
                              
                                    Dobrovičova 12
                                 
                              
                                    SK-815 26 Bratislava
                                 
                              
                  
                         
                     
                     
                        
                           Finnország
                        
                        
                                    Maa- ja Metsätalousministeriö
                                 
                              
                                    PL 30
                                 
                              
                                    FIN-00023 Valtioneuvosto
                                 
                              
                  
                         
                     
                     
                        
                           Svédország
                        
                        
                                    Jordbruksverket
                                 
                              
                                    Interventionsenheten
                                 
                              
                                    S-551 82 Jönköping
                                 
                              
                  
                         
                     
                     
                        
                           Egyesült Királyság
                        
                        
                                    Rural Payment Agency
                                 
                              
                                    External Trade Division
                                 
                              
                                    Lancaster House
                                 
                              
                                    Hampshire Court
                                 
                              
                                    Newcastle Upon Tyne
                                 
                              
                                    NE4 7YH
                                 
                              
                                    United Kingdom”